proxectonos/corpus_dominio_legal_administrativo_tmp huggingface dataset:
RESOLUCIÓN do 19 de decembro de 2011 pola que se publica o plan de estudos da titulación oficial de máster universitario en Oceanografía.
Universidade de Vigo — III. Outras disposicións — 13/01/2012

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación (ANECA) e establecido o carácter oficial do título por Acordo do Consello de Ministros do 12 de novembro de 2010 (publicado no BOE do 16 de decembro por Resolución da Secretaría Xeral de Universidades do 22 de novembro).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial do Estado (BOE) e, neste caso, no Diario Oficial de Galicia (DOG); do primeiro inciso do número 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas; e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título oficial de máster universitario en Oceanografía pola Universidade de Vigo, que se recolle no anexo a esta resolución.
Vigo, 19 de decembro de 2011.
Rama de coñecemento: Ciencias.
Universidades participantes: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
Para a obtención do título de máster universitario en Oceanografía o alumnado deberá superar:
• Itinerario 1: os 24 ECTS obrigatorios das materias Campaña en Buque e Traballo fin de máster, 12 ECTS do submódulo A, 12 ECTS do módulo II e 12 ECTS do módulo III.
• Itinerario 2: os 24 ECTS obrigatorios das materias Campaña en Buque e Traballo fin de máster, 24 ECTS do módulo II e 12 ECTS do módulo III.
• Itinerario 3: os 24 ECTS obrigatorios das materias Campaña en Buque e Traballo fin de máster, 12 ECTS do módulo II e 24 ECTS do módulo III.
RESOLUCIÓN do 19 de decembro de 2011 pola que se publica o plan de estudos da titulación oficial de máster universitario en Libro Ilustrado e Animación Audiovisual.
Universidade de Vigo — III. Outras disposicións — 12/01/2012

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación (ANECA) e establecido o carácter oficial do título por Acordo do Consello de Ministros do 22 de xaneiro de 2010 (publicado no BOE do 26 de febreiro por Resolución da Secretaría Xeral de Universidades do 9 de febreiro).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e, neste caso, no Diario Oficial de Galicia (DOG); do primeiro inciso do número 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas; e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título oficial de máster universitario en Libro Ilustrado e Animación Audiovisual pola Universidade de Vigo, que se recolle no anexo a esta resolución.
Vigo, 19 de decembro de 2011.
Rama de coñecemento: Artes e Humanidades.
Universidades participantes: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
Para a obtención do título de máster universitario en Libro Ilustrado e Animación Audiovisual o alumnado deberá superar 96 ECTS obrigatorios e 24 ECTS optativos.
DECRETO 251/2011, do 29 de decembro, polo que se nomea reitor magnífico da Universidade da Coruña o profesor doutor Xosé Luis Armesto Barbeito.
Consellería de Educación e Ordenación Universitaria — II. Autoridades e persoal — 12/01/2012

A Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, regula no seu artigo 20 a forma de elección do reitor e dispón que será nomeado polo órgano correspondente da comunidade autónoma.
Pola súa banda, os estatutos da Universidade da Coruña, aprobados polo Decreto 101/2004, do 13 de maio, modificados polo Decreto 194/2007, do 11 de outubro, dispoñen, no seu artigo 35, que o reitor será elixido pola comunidade universitaria e nomeado pola Xunta de Galicia.
Recibida na Consellería de Educación e Ordenación Universitaria certificación do secretario xeral da Universidade da Coruña en que consta que o día 13 de decembro de 2011 se realizou a segunda volta das eleccións a reitor e Xosé Luis Armesto Barbeito acadou o apoio proporcional de máis da metade dos votos validamente emitidos, unha vez feitas e aplicadas as ponderacións correspondentes, e realizada a súa proclamación definitiva como reitor electo o 22 de decembro de 2011.
Na súa virtude, en uso das atribucións que me confire a Lei 1/1983, do 22 de febreiro, reguladora da Xunta e da súa Presidencia, por instancia da Universidade da Coruña, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día vinte e nove de decembro de dous mil once,
Artigo único.
Nomear reitor magnífico da Universidade da Coruña o profesor doutor Xosé Luis Armesto Barbeito.
Santiago de Compostela, vinte e nove de decembro de dous mil once.
RESOLUCIÓN do 19 de decembro de 2011 pola que se publica o plan de estudos da titulación oficial de máster universitario en Investigación en Contabilidade e Finanzas.
Universidade de Vigo — III. Outras disposicións — 12/01/2012

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación (ANECA) e establecido o carácter oficial do título por Acordo do Consello de Ministros do 22 de xaneiro de 2010 (publicado no BOE do 26 de febreiro de 2010 por Resolución da Secretaría Xeral de Universidades do 9 de febreiro de 2010).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e, neste caso, no
Diario Oficial de Galicia
(DOG); do primeiro inciso do número 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008 da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas; e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título oficial de máster universitario en Investigación en Contabilidade e Finanzas pola Universidade de Vigo, que se recolle no anexo a esta resolución.
Vigo, 19 de decembro de 2011.
Rama de coñecemento: Ciencias Sociais e Xurídicas.
Universidades participantes: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
Para a obtención do título de máster universitario en Investigación en Contabilidade e Finanzas o alumnado deberá superar 60 ECTS obrigatorios.
RESOLUCIÓN do 19 de decembro de 2011 pola que se publica o plan de estudos da titulación oficial de máster universitario en Innovación Industrial e Optimización de Procesos.
Universidade de Vigo — III. Outras disposicións — 12/01/2012

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación (ANECA) e establecido o carácter oficial do título por Acordo do Consello de Ministros do 22 de xaneiro de 2010 (publicado no BOE do 26 de febreiro por Resolución da Secretaría Xeral de Universidades do 9 de febreiro).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e, neste caso, no Diario Oficial de Galicia (DOG); do primeiro inciso do número 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas; e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título oficial de máster universitario en Innovación Industrial e Optimización de Procesos pola Universidade de Vigo, que se recolle no anexo a esta resolución.
Vigo, 19 de decembro de 2011.
Rama de coñecemento: Ciencias Sociais e Xurídicas.
Universidades participantes: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
Para a obtención do título de máster universitario en Innovación Industrial e Optimización de Procesos o alumnado deberá superar 60 ECTS obrigatorios.
DECRETO 48/2012, do 19 de xaneiro, polo que se nomea directora da Axencia Galega de Infraestruturas a Ethel María Vázquez Mourelle.
Consellería de Medio Ambiente, Territorio e Infraestruturas — II. Autoridades e persoal — 24/01/2012

En virtude do establecido nos artigos 13.2 do Decreto 173/2011, do 4 de agosto, polo que se aproba o estatuto da Axencia Galega de Infraestruturas, e 4.13 e 34.2 da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Medio Ambiente, Territorio e Infraestruturas e logo de deliberación do Consello da Xunta de Galicia, na súa reunión do dezanove de xaneiro de dous mil doce,
Nomeo directora da Axencia Galega de Infraestruturas a Ethel María Vázquez Mourelle.
Santiago de Compostela, dezanove de xaneiro de dous mil doce.
RESOLUCIÓN do 5 de xaneiro de 2012, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade dos convenios de colaboración subscritos por esta consellería no terceiro cuadrimestre do ano 2011.
Consellería de Presidencia, Administracións Públicas e Xustiza — III. Outras disposicións — 24/01/2012

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG n.º 136, do 14 de xuño) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1.
Dar publicidade da relación dos convenios subscritos pola Consellería de Presidencia, Administracións Públicas e Xustiza nos meses de setembro, outubro, novembro e decembro do ano 2011, que se incorpora como anexo I a esta resolución.
Artigo 2.
Dar publicidade da relación dos convenios subscritos pola Consellería de Presidencia, Administracións Públicas e Xustiza nos meses de maio, xuño, xullo e agosto do ano 2011, que se incorpora como anexo II a esta resolución.
Artigo 3.
Dar publicidade da relación dos convenios subscritos pola Consellería de Presidencia, Administracións Públicas e Xustiza nos meses de xaneiro, febreiro, marzo e abril do ano 2011, que se incorpora como anexo III a esta resolución.
Santiago de Compostela, 5 de xaneiro de 2012.
DECRETO 47/2012, do 19 de xaneiro, polo que se dispón que cese Ethel María Vázquez Mourelle como directora xeral de Infraestruturas.
Consellería de Medio Ambiente, Territorio e Infraestruturas — II. Autoridades e persoal — 24/01/2012

En virtude do establecido nos artigos 4.13 e 34.2 da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Medio Ambiente, Territorio e Infraestruturas, logo de deliberación do Consello da Xunta de Galicia na súa reunión do día dezanove de xaneiro de dous mil doce,
Que cese, por pase a outro destino, Ethel María Vázquez Mourelle como directora xeral de Infraestruturas, agradecéndolle os servizos prestados.
Santiago de Compostela, dezanove de xaneiro de dous mil doce.
RESOLUCIÓN do 19 de decembro de 2011 pola que se publica o plan de estudos da titulación oficial de máster universitario en Investigación en Comunicación.
Universidade de Vigo — III. Outras disposicións — 12/01/2012

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación (ANECA) e establecido o carácter oficial do título por Acordo do Consello de Ministros do 22 de xaneiro de 2010 (publicado no BOE do 26 de febreiro por Resolución da Secretaría Xeral de Universidades do 9 de febreiro).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e, neste caso, no Diario Oficial de Galicia (DOG); do primeiro inciso do número 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas; e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título oficial de máster universitario en Investigación en Comunicación pola Universidade de Vigo, que se recolle no anexo a esta resolución.
Vigo, 19 de decembro de 2011.
Rama de coñecemento: Ciencias Sociais e Xurídicas.
Universidades participantes: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
Para a obtención do título de máster universitario en Investigación en Comunicación o alumnado deberá superar 60 ECTS obrigatorios.
ORDE do 21 de decembro de 2011 pola que se modifica a Orde do 18 de outubro de 2011, pola que se fixan os prezos de venda ao público de diversas publicacións da Consellería de Cultura e Turismo.
Consellería de Cultura e Turismo — III. Outras disposicións — 12/01/2012

Con data do 10 de novembro de 2011 (DOG n.º 215, de novembro) publicouse a orde desta consellería pola que se fixaban os prezos de venda ao público de diversas publicacións da Consellería de Cultura e Turismo.
No anexo da citada orde facíase constar como prezo da obra Gilberto Zorio 50 euros.
Dado que esa obra se publicou en réxime de coedición e que a editorial privada que coedita a vende a 60 euros, a Consellería de Cultura, decidiu unificar o prezo, elevándoo a 60 euros.
Con este motivo, a Comisión permanente de publicacións, na súa reunión do pasado 29 de novembro de 2011, aprobou o cambio de prezo da citada obra, elevándoo de 50 euros a 60 euros, sempre en cumprimento da Lei 6/2003, do 9 de decembro, de taxas, prezos e exacciones reguladoras da Comunidade Autónoma de Galicia.
Visto o anterior,
Queda modificado o anexo da Orde do 18 de outubro de 2011 pola que se fixan os prezos de venda ao público de diversas publicacións da Consellería de Cultura e Turismo, de tal xeito que o prezo da publicación Gilberto Zorio pasa a ser de 60 euros.
O resto da orde mencionada permanece sen variacións.
Santiago de Compostela, 21 de decembro de 2011.
RESOLUCIÓN do 27 de decembro de 2011 pola que se ordena a publicación do Acordo do Consello da Xunta de Galicia do 23 de decembro de 2011 polo que se aproba a modificación da relación de postos de traballo da Consellería de Traballo e Benestar.
Consellería de Facenda — III. Outras disposicións — 12/01/2012

A aprobación da modificación da relación de postos de traballo da Consellería de Traballo e Benestar xustifícase polas necesidades organizativas e funcionais da consellería.
En consecuencia, por proposta da Consellería de Traballo e Benestar, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 23 de decembro do 2011, adoptou o seguinte
Primeiro. Apróbase a modificación da relación de postos de traballo da Consellería de Traballo e Benestar, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia, na súa reunión do 23 de decembro de 2011, relativo á aprobación da modificación da relación de postos de traballo da Consellería de Traballo e Benestar, coa finalidade de cumprir ese acordo, dispoño que se publique no
Diario Oficial de Galicia
como anexo a esta resolución.
Santiago de Compostela, 27 de decembro de 2011.
CORRECCIÓN de erros. Orde do 30 de decembro de 2011 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos para actividades de educación para o desenvolvemento e para a consolidación e fortalecemento de organizacións non gobernamentais de desenvolvemento.
Consellería de Presidencia, Administracións Públicas e Xustiza — III. Outras disposicións — 12/01/2012

Advertido erro na citada orde, publicada no
Diario Oficial de Galicia
número 6, do martes 10 de xaneiro de 2012, cómpre efectuar a seguinte corrección:
Na páxina 1431, no artigo 14, parágrafo primeiro, suprímese «Así mesmo, a través da sede electrónica con domicilio en https://sede.xunta.es».
RESOLUCIÓN do 4 de xaneiro de 2012 polo que se lles dá publicidade aos convenios de colaboración subscritos por Augas de Galicia no segundo semestre de 2011.
Augas de Galicia — III. Outras disposicións — 25/01/2012

A Lei 4/2006, do 30 de xuño, de transparencia e boas prácticas na Administración pública galega dispón que os organismos autónomos da Comunidade Autónoma de Galicia deberán publicar no
Diario Oficial de Galicia
os convenios de colaboración asinados no cuadrimestre anterior.
Polo exposto, e en virtude das facultades que teño concedidas,
Facer pública a relación de convenios subscritos polo organismo autónomo Augas de Galicia nos meses de xullo, agosto, setembro, outubro, novembro e decembro de 2011 e que se xuntan como anexo a esta resolución.
Santiago de Compostela, 4 de xaneiro de 2012.
CORRECCIÓN de erros. Orde do 15 de decembro de 2011 pola que se convocan probas para a obtención de determinados carnés profesionais e habilitacións profesionais no ano 2012.
Consellería de Educación e Ordenación Universitaria — III. Outras disposicións — 25/01/2012

Advertido un erro no artigo 9 da citada orde, publicada no
Diario Oficial de Galicia
núm. 10, do luns 16 de xaneiro de 2012, cómpre facer a oportuna corrección:
– Na páxina 2512, onde di: «Na parte teórica a nota formarase de acordo coa expresión: número de respostas correctas (número de respostas incorrectas/3)», debe dicir: «Na parte teórica a nota formarase de acordo coa expresión: número de respostas correctas - (número de respostas incorrectas/3)».
RESOLUCIÓN do 19 de decembro de 2011 pola que se publica o plan de estudos da titulación oficial de máster universitario en Investigación Psicosocioeducativa con Adolescentes en Contextos Escolares.
Universidade de Vigo — III. Outras disposicións — 12/01/2012

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación (ANECA), e establecido o carácter oficial do título por Acordo do Consello de Ministros do 22 de xaneiro de 2010 (publicado no BOE do 26 de febreiro de 2010 por Resolución da Secretaría Xeral de Universidades do 9 de febreiro de 2010).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e, neste caso, no
Diario Oficial de Galicia
(DOG); do primeiro inciso do número 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008 da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas; e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título oficial de máster universitario en Investigación Psicosocioeducativa con Adolescentes en Contextos Escolares pola Universidade de Vigo, que se recolle no anexo a esta resolución.
Vigo, 19 de decembro de 2011.
Rama de coñecemento: Ciencias Sociais e Xurídicas.
Universidades participantes: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
Para a obtención do título de máster universitario en Investigación Psicosocioeducativa con Adolescentes en Contextos Escolares, o alumnado deberá superar 39 ECTS obrigatorios e 21 ECTS optativos.
RESOLUCIÓN do 28 de decembro de 2011, da Dirección Xeral de Industria, Enerxía e Minas, pola que se determinan as titulacións requiridas para a redacción dos proxectos técnicos exixidos en materia de inspección técnica de vehículos.
Consellería de Economía e Industria — III. Outras disposicións — 13/01/2012

Antecedentes de feito.
O Real decreto 866/2010, do 2 de xullo, polo que se regula a tramitación das reformas de vehículos, establece no artigo 7 entre a documentación que se vai presentar, cando así veña exixido polo Manual de Reformas de Vehículos: «proxecto técnico detallado da reforma a efectuar e certificación final de obra na que indique que esta se realizou segundo o establecido en devandito proxecto, subscritos ambos por técnico titulado competente».
O artigo 3 do Real decreto 866/2010 contén varias definicións para os efectos previstos neste real decreto, se ben que non define «técnico titulado competente». É, pois, de interese para esta dirección xeral proporcionar seguridade xurídica aos axentes económicos regulando quen é técnico titulado competente para a redacción e sinatura dos proxectos técnicos a presentar na tramitación das reformas de vehículos.
Fundamentos de dereito.
A Dirección Xeral de Industria, Enerxía e Minas é competente para resolver de acordo co disposto no Decreto 324/2009, do 11 de xuño, polo que se establece a estrutura orgánica da Consellería de Economía e Industria, e co disposto no Decreto 205/1994, do 16 de xuño, polo que se refunde a normativa vixente en materia de inspección técnica de vehículos.
De acordo con todo o indicado,
Determinar as titulacións de enxeñeiro ou enxeñeiro técnico, como as requiridas para a redacción e sinatura dos proxectos técnicos a presentar en calquera das Estacións I.T.V. integradas dentro da Rede Galega de Estacións de Inspección Técnica de Vehículos, cando así os exixa a lexislación aplicable.
Santiago de Compostela, 28 de decembro de 2011.
ORDE do 29 de decembro de 2011, pola que se resolve a convocatoria do 3 de maio de 2011, pola que se convocan axudas económicas para o alumnado que realiza formación práctica en centros de traballo.
Consellería de Educación e Ordenación Universitaria — III. Outras disposicións — 13/01/2012

Cumprimentados os trámites que figuran na Orde do 3 de maio de 2011, pola que se convocan axudas económicas para o alumnado que realiza formación práctica en centros de traballo (DOG núm. 92, do 12 de maio).
Vista a proposta de adxudicación da Dirección Xeral de Educación, Formación Profesional e Innovación Educativa, segundo as previsións dos artigos 5 e 9 da orde de convocatoria, e de conformidade co disposto no seu artigo 10.
Primeiro. Anunciar a exposición ao público das listaxes definitivas dos beneficiarios das axudas concedidas correspondentes ao ano 2011, prazo outubro, e nas contías que se indican, que estarán expostas no taboleiro de anuncios da Consellería de Educación e Ordenación Universitaria, na Consellería de Presidencia, Oficina de Atención ao Cidadán, e nos departamentos territoriais da Consellería de Educación e Ordenación Universitaria.
Segundo. Contra esta resolución, que pon fin á vía administrativa, os interesados poderán interpoñer un recurso potestativo de reposición ante o conselleiro de Educación e Ordenación Universitaria no prazo dun mes contado a partir do día seguinte ao da súa publicación no
Diario Oficial de Galicia
, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente un recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de acordo coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 29 de decembro de 2011.
ORDE do 28 de decembro de 2011 pola que se revoga a autorización para impartir determinadas ensinanzas universitarias oficiais na Universidade da Coruña.
Consellería de Educación e Ordenación Universitaria — III. Outras disposicións — 13/01/2012

O Real decreto 1393/2007, de 29 de outubro, modificado por Real decreto 861/2010, de 2 de xullo, establece a ordenación das ensinanzas universitarias oficiais, dispoñendo no seu capítulo VI o procedemento de verificación e acreditación dos títulos. Os plans de estudos deberán ser verificados polo Consello de Universidades e someterse a un procedemento de acreditación cada seis anos no caso dos graos e doutoramentos e catro nos de máster, contados desde a data da súa verificación inicial ou a súa última acreditación, co fin de manter a súa acreditación.
No ámbito autonómico esta materia está regulada pola Lei 11/1989, do 20 de xullo, de ordenación do sistema universitario de Galicia e no Decreto 222/2011, do 2 de decembro, polo que se regulan as ensinanzas universitarias oficiais no ámbito da Comunidade Autónoma de Galicia.
No artigo 12 do Decreto 222/2011, do 2 de decembro, establécese que o procedemento para obter a autorización de implantación das ensinanzas universitarias oficiais no ámbito territorial propio da comunidade autónoma farase por orde da consellería competente en materia de universidades. Previamente terá que ser informado polo Consello Galego de Universidades, de acordo co previsto no artigo 5.j) da Lei 2/2003, do 22 de maio, do Consello Galego de Universidades.
As universidades, logo de ser autorizadas a implantar estudos, quedarán obrigadas a adoptar as garantías precisas para que non se demore a súa impartición máis aló dun curso académico. A non impartición da titulación máis alá de dous cursos académicos consecutivos levará consigo o inicio do procedemento de revogación.
A Secretaría Xeral de Universidades solicitou á Universidade da Coruña a conformidade de revogación da autorización para a súa impartición dos máster universitarios afectados pola nova autorización de implantación do Máster Universitario en Investigación en Tecnoloxías Navais e Industriais. A Universidade da Coruña manifesta a súa conformidade e comunica que, como consecuencia da autorización de implantación para o curso 2011/2012 do Máster Universitario en Investigación en Tecnoloxías Navais e Industriais, solicita a revogación dos títulos oficiais afectados, para o cal remite certificacións do Consello de Goberno e do Consello Social.
Por todo iso,
Artigo único.
Revogar a autorización, á Universidade da Coruña, para impartir as seguintes ensinanzas universitarias oficiais de:
– Máster Universitario en Investigación en Tecnoloxías Navais e Oceánicas. Autorizado polo Decreto 434/2009, do 3 de decembro.
– Máster Universitario en Enxeñaría e Tecnoloxía Industrial. Autorizado polo Decreto 13/2007, do 1 de febreiro.
Disposición derradeira.
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 28 de decembro de 2011.
RESOLUCIÓN do 3 de xaneiro de 2012 pola que se modifica parcialmente a Resolución do 21 de outubro de 2011 pola que se resolve a concesión das axudas de apoio á etapa predoutoral do Plan Galego de Investigación, Innovación e Crecemento 2011-2015 (Plan I2C) para o ano 2011.
Consellería de Educación e Ordenación Universitaria — III. Outras disposicións — 13/01/2012

Pola Orde do 6 de xullo de 2011 (DOG núm. 136, do 15 de xullo) convócanse as axudas de apoio á etapa predoutoral do Plan Galego de Investigación, Innovación e Crecemento 2011-2015 (Plan I2C) para o ano 2011.
A Resolución do 21 de outubro de 2011 (DOG núm. 203, do 24 de outubro) concede as axudas predoutorais ás universidades do SUG que contraten os solicitantes que aparecen na dita resolución ao tempo que establece un prazo de un mes para a impugnación mediante recurso potestativo de reposición ante o titular da Consellería de Educación e Ordenación Universitaria.
Con data do 23 de decembro de 2011 a Consellería de Educación e Ordenación Universitaria estimou parcialmente un recurso potestativo de reposición formulado, en tempo e en forma, por Dominic Royé de tal xeito que, valorada a súa solicitude, acada unha puntuación total de 3,8143.
No artigo 12 da orde de convocatoria establécese que, no caso de que se produza algunha renuncia, poderanse adxudicar as axudas aos solicitantes da lista de espera, sempre que a renuncia se produza nos tres meses seguintes á publicación da resolución no DOG.
En consecuencia, atendendo ao recurso estimado e ás renuncias recibidas na Consellería de Educación e Ordenación Universitaria, presentadas por vinte e dous dos solicitantes concedidos e un solicitante da lista de espera,
Primeiro. Modificar a lista de espera, incluíndo a Dominic Royé coa puntuación 3,8143, tras a estimación parcial do seu recurso, no posto 15 da dita lista. A lista de espera modificada é a que se relaciona no anexo I.
Segundo. Aceptar as renuncias presentadas polos solicitantes que se relacionan no anexo II.
Terceiro. Adxudicar a axuda aos solicitantes da lista de espera que se relacionan no anexo III.
Cuarto. Os contratos haberán de formalizarse no mes de xaneiro de 2012.
Quinto. Manter a nova lista de espera resultante, que se relaciona no anexo IV, ata o remate do prazo fixado no artigo 12 da convocatoria, establecido para posibles substitucións.
Sexto. Contra esta resolución, que esgota a vía administrativa, os interesados poderán interpoñer recurso potestativo de reposición ante o conselleiro de Educación e Ordenación Universitaria no prazo dun mes a partir do día seguinte ao da publicación da resolución no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 19 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 3 de xaneiro de 2012.
DECRETO 39/2012, do 12 de xaneiro, polo que se nomea xerente do Servizo Galego de Saúde a Nieves Domínguez González.
Consellería de Sanidade — II. Autoridades e persoal — 13/01/2012

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Sanidade, e logo de deliberación do Consello da Xunta de Galicia, na súa reunión do día doce de xaneiro de dous mil doce,
Nomeo xerente do Servizo Galego de Saúde a Nieves Domínguez González.
Santiago de Compostela, doce de xaneiro de dous mil doce.
DECRETO 37/2012, do 12 de xaneiro, polo que se nomea secretario xeral de Política Lingüística a Valentín García Gómez.
Consellería de Cultura, Educación e Ordenación Universitaria — II. Autoridades e persoal — 13/01/2012

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Cultura, Educación e Ordenación Universitaria, e logo de deliberación do Consello da Xunta de Galicia, na súa reunión do día doce de xaneiro de dous mil doce,
Nomeo secretario xeral de Política Lingüística a Valentín García Gómez.
Santiago de Compostela, doce de xaneiro de dous mil doce.
DECRETO 38/2012, do 12 de xaneiro, polo que se nomea secretario xeral técnico da Consellería de Sanidade a Antonio Fernández-Campa García-Bernardo.
Consellería de Sanidade — II. Autoridades e persoal — 13/01/2012

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Sanidade, e logo de deliberación do Consello da Xunta de Galicia, na súa reunión do día doce de xaneiro de dos mil doce,
Nomeo secretario xeral técnico da Consellería de Sanidade a Antonio Fernández-Campa García-Bernardo.
Santiago de Compostela, doce de enero de dos mil doce.
DECRETO 35/2012, do 12 de xaneiro, polo que se dispón que cese Nieves Domínguez González como directora de Asistencia Sanitaria do Servizo Galego de Saúde.
Consellería de Sanidade — II. Autoridades e persoal — 13/01/2012

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Sanidade, e logo de deliberación do Consello da Xunta de Galicia, na súa reunión do día doce de xaneiro de dous mil doce,
Que cese, por pasar a outro destino, Nieves Domínguez González, como directora de Asistencia Sanitaria do Servizo Galego de Saúde.
Santiago de Compostela, doce de xaneiro de dous mil doce.
DECRETO 34/2012, do 12 de xaneiro, polo que se dispón que cese María Sagrario Pérez Castellanos como secretaria xeral técnica da Consellería de Sanidade.
Consellería de Sanidade — II. Autoridades e persoal — 13/01/2012

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Sanidade, e logo de deliberación do Consello da Xunta de Galicia, na súa reunión do día doce de xaneiro de dous mil doce,
Que cese, por petición propia, María Sagrario Pérez Castellanos, como secretaria xeral técnica da Consellería de Sanidade, agradecéndolle os servizos prestados.
Santiago de Compostela, doce de xaneiro de dous mil doce.
DECRETO 36/2012, do 12 de xaneiro, polo que se nomea presidente do Xurado de Expropiación de Galicia a Juan Carlos Argüello Fernández.
Consellería de Medio Ambiente, Territorio e Infraestruturas — II. Autoridades e persoal — 13/01/2012

En virtude do establecido nos artigos 4.13 e 34.2 da Lei de Galicia 1/1983, do 22 de febreiro, de normas reguladoras da Xunta e da súa Presidencia, e no artigo 4.1 do Decreto 223/2005, do 16 de xuño, polo que se aproba o Regulamento de organización e funcionamento do Xurado de Expropiación de Galicia, por proposta do conselleiro de Medio Ambiente, Territorio e Infraestruturas, e logo de deliberación do Consello da Xunta de Galicia, na súa reunión do día doce de xaneiro de dous mil doce,
Nomeo presidente do Xurado de Expropiación de Galicia a Juan Carlos Argüello Fernández.
Santiago de Compostela, doce de xaneiro de dous mil doce.
DECRETO 33/2012, do 12 de xaneiro, polo que se dispón que cese Manuel González Sarria como presidente do Xurado de Expropiación de Galicia
Consellería de Medio Ambiente, Territorio e Infraestruturas — II. Autoridades e persoal — 13/01/2012

Expirado o prazo de mandato e en virtude do establecido nos artigos 4.13 e 34.2 da Lei de Galicia 1/1983, do 22 de febreiro, de normas reguladoras da Xunta e da súa Presidencia, e nos artigos 4.1 e 8 do Decreto 223/2005, do 16 de xuño, polo que se aproba o Regulamento de organización e funcionamento do Xurado de Expropiación de Galicia, por proposta do conselleiro de Medio Ambiente, Territorio e Infraestruturas, e logo de deliberación do Consello da Xunta de Galicia, na súa reunión do día doce de xaneiro de dous mil doce,
Que cese Manuel González Sarria como presidente do Xurado de Expropiación de Galicia, agradecéndolle os servizos prestados.
Santiago de Compostela, doce de xaneiro de dous mil doce.
RESOLUCIÓN do 4 de xaneiro de 2012 pola que se publican tres encomendas de xestión de Agader a Tragsatec.
Axencia Galega de Desenvolvemento Rural — III. Outras disposicións — 26/01/2012

De conformidade co previsto no artigo 9.3.º da Lei 16/2010, do 17 de decembro, de organización e funcionamento da Administración xeral e do sector público autonómico de Galicia (DOG núm. 251, do 31 de decembro), publícanse tres encomendas de xestión que lle encargou a Axencia Galega de Desenvolvemento Rural (Agader) a Tecnologías y Servicios Agrarios, S.A. (Tragsatec).
– Obxecto: saneamento patrimonial de bens de titularidade de Agader e o control da situación física e legal de bens e dereitos integrantes do Banco de Terras de Galicia.
Natureza e alcance: intersubxectiva.
Vixencia: desde o 1 de xaneiro de 2012 ata o 30 de xuño de 2012.
– Obxecto: regularización e xestión patrimonial dos bens e dereitos de titularidade de Agader e dos bens e dereitos integrantes do Banco de Terras de Galicia.
Natureza e alcance: intersubxectiva.
Vixencia: desde o 1 de xaneiro de 2012 ata o 30 de xuño de 2012.
– Obxecto: promoción, formación e apoio no saneamento patrimonial de bens de titularidade de Agader e de bens e dereitos integrantes do Banco de Terras de Galicia.
Natureza e alcance: intersubxectiva.
Vixencia: desde o 1 de xaneiro de 2012 ata o 31 de marzo de 2012.
Santiago de Compostela, 4 de xaneiro de 2012.
RESOLUCIÓN do 16 de xaneiro de 2012, da Secretaría Xeral Técnica da Consellería de Sanidade, pola que se dá publicidade aos convenios de colaboración subscritos por esta consellería e polo Servizo Galego de Saúde no terceiro cuadrimestre do ano 2011.
Consellería de Sanidade — III. Outras disposicións — 27/01/2012

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG núm. 136, do 14 de xuño) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio desta resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de setembro, outubro, novembro e decembro do ano 2011, que se incorpora como anexo a esta resolución.
Santiago de Compostela, 16 de xaneiro de 2012.
RESOLUCIÓN do 17 de xaneiro de 2012 pola que se acorda pechar o prazo de presentación de solicitudes de incorporación de vivendas ao Programa Aluga.
Instituto Galego da Vivenda e Solo — III. Outras disposicións — 27/01/2012

Antecedentes de feito.
1. O Programa Aluga, para o fomento do aluguer de vivendas na Comunidade Autónoma de Galicia, regulado polo Decreto 84/2010, do 27 de maio, recolle as condicións, características e posta á disposición das vivendas, así como o procedemento de incorporación para o seu posterior arrendamento no marco do programa.
2. O volume de vivendas desocupadas e polo tanto susceptibles de ceder en arrendamento no marco do Programa Aluga é moi elevado, situación que ten a súa orixe no destacable número de vivendas desocupadas e en trámite, procedentes do extinto Programa de vivenda en aluguer, no momento da publicación da normativa reguladora do Programa Aluga, ás que hai que engadir as que se foron desocupando ao longo deste primeiro ano de implantación do actual programa. Neste momento hai arredor de 450 vivendas desocupadas e sobre 550 en trámite de incorporación.
Nesta situación e no contexto do actual escenario orzamentario, faise imprescindible adoptar medidas dirixidas a frear a acumulación e a reducir o excedente de vivendas co fin de axustalo aos obxectivos reais que se poden acadar no actual marco orzamentario. Neste sentido resulta necesario pechar o prazo de presentación de solicitudes de incorporación ao Programa Aluga.
Fundamentos de dereito.
1. O Decreto 84/2010, do 27 de maio, regula o Programa Aluga para o fomento do aluguer de vivendas na Comunidade Autónoma de Galicia, dedica o capítulo II do título I ao procedemento de incorporación de vivendas.
2. Concretamente, o artigo 13.2.º do Decreto 84/2010, establece que o prazo para a presentación de solicitudes de incorporación de vivendas estará aberto entre o día 1 e o 15 dos meses de xaneiro a novembro de cada ano, e prevense que mediante resolución do/da director/a xeral do Instituto Galego da Vivenda e Solo (IGVS) poderase pechar o prazo en determinadas mensualidades por terse acadado o número de vivendas estimadas para a súa cesión en arrendamento nun determinado período ou nunha determinada anualidade.
En virtude do anterior, de conformidade co establecido no artigo 5 do Decreto 317/2009, do 4 de xuño, polo que se establece a estrutura orgánica do Instituto Galego da Vivenda e Solo, e en uso das facultades que me confire o artigo 13.2.º do Decreto 84/2010,
Primeiro. Pechar o prazo para a presentación de solicitudes de incorporación de vivendas ao Programa Aluga durante doce meses.
Segundo. Poderá abrirse ou prorrogarse o período de peche do prazo de presentación de solicitudes mediante resolución publicada no Diario Oficial de Galicia.
Terceiro. Esta resolución producirá efectos desde o día da súa publicación no Diario Oficial de Galicia.
Santiago de Compostela, 17 de xaneiro de 2012.
RESOLUCIÓN do 20 de xaneiro de 2012 pola que se dá publicidade aos convenios de colaboración subscritos polo Consello Galego da Competencia no terceiro cuadrimestre de 2011.
Tribunal Galego de Defensa da Competencia — III. Outras disposicións — 30/01/2012

Para os efectos do previsto no artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG n.º 136, do 14 de xuño), acórdase dar publicidade aos convenios de colaboración asinados por este organismo autónomo no terceiro cuadrimestre do ano 2011.
Os devanditos convenios relaciónanse no anexo a esta resolución.
Santiago de Compostela, 20 de xaneiro de 2012.
RESOLUCIÓN do 30 de novembro de 2011 pola que se corrixe o erro advertido na Resolución do 27 de outubro de 2011 pola que se publica o plan de estudos do máster universitario en Ciencias Documentais no Contorno Dixital.
Universidade da Coruña — III. Outras disposicións — 30/01/2012

Unha vez publicada a Resolución do 27 de outubro de 2011 pola que se publica o plan de estudos do máster universitario en Ciencias Documentais no Contorno Dixital (DOG núm. 225, do 24 de novembro de 2011, páxinas 34759 a 34760), esta reitoría resolve ordenar a publicación dunha corrección de erros do citado plan de estudos.
Número 3. Contido do plan de estudos.
– Módulo: común e obrigatorio.
A materia: xornadas sobre tendencias actuais.
– Módulo: de arquivos.
As catro materias que o compoñen.
Onde di: «organización temporal: 1.º cuadrimestre».
Debe dicir: «organización temporal: 2.º cuadrimestre».
A Coruña, 30 de novembro de 2011.
RESOLUCIÓN do 24 de novembro de 2011 pola que se corrixe o erro advertido na Resolución do 25 de outubro de 2011 pola que se publica o plan de estudos do máster universitario en Innovación, Orientación e Avaliación Educativa.
Universidade da Coruña — III. Outras disposicións — 30/01/2012

Unha vez publicada a Resolución do 25 de outubro de 2011 pola que se publica o plan de estudos do máster universitario en Innovación, Orientación e Avaliación Educativa (DOG núm. 225, do 24 de novembro de 2011, páxinas 34751 a 34752), esta reitoría resolve ordenar a publicación dunha corrección de erros do citado plan de estudos.
Apartado 3. Contido do plan de estudos, nas materias/disciplinas:
– Xénese e evolución do sistema educativo en Galicia no período contemporáneo.
Onde di: «organización temporal: 1.º cuadrimestre».
Debe dicir: «organización temporal: 2.º cuadrimestre».
– Reformas e innovacións educativas: entre a política educativa e a práctica escolar.
Onde di: «organización temporal: 2.º cuadrimestre».
Debe dicir: «organización temporal: 1.º cuadrimestre».
A Coruña, 24 de novembro de 2011.
RESOLUCIÓN do 16 de xaneiro de 2012 de delegación de facultades no director xeral do Igape para modificar en determinadas bases reguladoras o prazo de presentación da solicitude de cobramento.
Instituto Galego de Promoción Económica — III. Outras disposicións — 30/01/2012

Determinadas bases reguladoras das liñas de axuda do Igape establecen un prazo certo para que os beneficiarios presenten a solicitude de cobramento da subvención.
Nos casos en que o beneficiario recorre contra a resolución de concesión pode vencer este prazo sen que o recurso estea resolto e notificado, co cal se presenta o problema de se o importe da solicitude de cobramento debe ser o inicialmente concedido ou o importe que estima o beneficiario segundo o seu recurso.
Polo que antecede, e de conformidade coas facultades que teño conferidas
Primeiro. Publicar a seguinte delegación de facultades acordada polo Consello de Dirección do Instituto Galego de Promoción Económica na súa xuntanza do 19 de decembro de 2011:
– Delégase no director xeral do Igape a competencia para resolver a modificación do prazo certo de presentación da solicitude de cobramento establecido en determinadas bases reguladoras do Igape, naqueles casos en que a estimación dun recurso administrativo contra unha resolución de concesión incremente o importe da axuda concedida inicialmente.
O beneficiario deberá presentar a solicitude de cobramento respecto dos gastos e da porcentaxe de subvención definitivamente concedidos, así como a documentación xustificativa da execución do proxecto, no prazo dun mes desde a recepción da notificación do recurso.
A presentación do recurso non modificará o prazo de execución do proxecto polo que as facturas e os medios de pagamento deberán estar comprendidos nese prazo, agás que as bases reguladoras en concreto permitan modificar ese prazo e así o solicitase o beneficiario no seu recurso.
Este acordo aféctalles ás seguintes bases reguladoras:
a) Bases reguladoras das axudas do Instituto Galego de Promoción Económica aos proxectos de creación de pequenas e medianas empresas ou de realización de investimentos en pequenas e medianas empresas novas promovidas por novos emprendedores, cofinanciadas polo Fondo Europeo de Desenvolvemento Rexional, no marco do Programa operativo Feder Galicia 2007-2013 (DOG núm. 65, do 8 de abril de 2010).
b) Bases reguladoras das axudas do Instituto Galego de Promoción Económica aos proxectos de consultoría externa dirixidos á análise económico-financeira das pequenas e medianas empresas (DOG núm. 76, do 23 de abril de 2010).
c) Bases reguladoras das axudas do Instituto Galego de Promoción Económica á internacionalización das empresas galegas (DOG núm. 22, do 2 de febreiro de 2011).
d) Bases reguladoras das axudas do Igape para a contratación de xestores de internacionalización, cofinanciadas polo Fondo Social Europeo no marco do Programa operativo FSE Galicia 2007/2013 (DOG núm. 75, do 15 de abril de 2011).
Segundo. Esta resolución entrará en vigor desde o día da súa publicación no
Diario Oficial de Galicia
e tamén afectará aqueles expedientes en vía de recurso pendentes de resolver.
Santiago de Compostela, 16 de xaneiro de 2012.